[{"text_idx": "#000003", "text": "Hiiumaal on tormirikked korda tehtud, Saaremaal to\u0308o\u0308 ja\u0308tkub lisajo\u0303ududega"}, {"text_idx": "#000004", "text": "Elektriliinide parandusto\u0308o\u0308d Saaremaal. Autor/allikas: Margus Muld/ERR"}, {"text_idx": "#000005", "text": "Hoolimata va\u0308ga rasketest ilmastikutingimustest on brigaadid suutnud palju keskpinge rikkeid Saaremaal korda teha, teatas Elektrilevi. Hiiumaal on ko\u0303ik suuremad rikked korda tehtud ning elektriu\u0308hendused taastatud. Saaremaal to\u0308o\u0308 ja\u0308tkub suurendatud jo\u0303ududega."}, {"text_idx": "#000006", "text": "Elektrilevi katkestuste kaardi ja\u0308rgi oli kella 6.15 seisuga Saaremaal mo\u0303jutatud kliente 203."}, {"text_idx": "#000007", "text": "\"Suured to\u0308o\u0308d ka\u0308ivad veel Ja\u0308rise, Vo\u0303hma ja Panga piirkonnas, kus on alustatud osade kaupa liinide pingestamisega. To\u0308o\u0308de ka\u0308igus vo\u0303ib tulla va\u0308lja veel uusi rikkekohti ning ko\u0303igini ei pruugi seal piirkonnas ta\u0308na kahjuks veel elektriu\u0308hendus jo\u0303uda,\" teatas neljapa\u0308eval Elektrilevi kommunikatsiooni- ja turundusjuht Kristi Reiland."}, {"text_idx": "#000008", "text": "Elektrilevi lisabrigaadid to\u0308o\u0308tavad koos vabatahtlikega, et su\u0308gavas lumes rikkekohti otsida ja elektriliine puhastada. Saaremaal to\u0308o\u0308tas neljapa\u0308eval 40 brigaadi, 100 meest."}, {"text_idx": "#000009", "text": "\"O\u0308o\u0308pa\u0308evaga on palju rikkeid ko\u0303rvaldatud ning elektriu\u0308hendus taastatud piirkondades, kus seda oli kaua oodatud. Spetsialistid kontrollivad jooksvalt ka ko\u0303iki klienditeavitusi rikete kohta, kuna madalpingerikked su\u0308steemis automaatselt ei kajastu. Kui ta\u0308na kaart na\u0308itab, et vool on piirkonnas olemas, aga tegelikult kliendil ei ole, siis palume nendel klientidel, kes seda veel teinud pole, meile teada anda rakenduse MARU kaudu,\" lausus Reiland."}, {"text_idx": "#000010", "text": "Reilandi so\u0303nul peab Elektrilevi vo\u0303rgu lo\u0303plikuks korrastamiseks la\u0308hipa\u0308evil tegema veel u\u0308le Saaremaa lu\u0308hiajalisi katkestusi."}, {"text_idx": "#000011", "text": "\"Rikkebrigaadid on juba pea kuus o\u0308o\u0308pa\u0308eva teinud vo\u0303imete piiril to\u0308o\u0308d ja likvideerinud va\u0308ga palju rikkeid. Hiiumaal oleme suutnud ko\u0303ik tormirikked ko\u0303rvaldada ja elektriu\u0308hendused klientidel taastada. Saaremaal oleme kaardistanud droonidega rikkekohad ja ko\u0303ik peamised keskpinge rikked loodame reede o\u0303htuks korda teha,\" lausus Elektrilevi juhatuse esimees Mihkel Ha\u0308rm."}, {"text_idx": "#000012", "text": "Saarel olevate elektrigeneraatorite paigutus ma\u0308a\u0308ratakse koosto\u0308o\u0308s Saaremaa kriisikomisjoniga ning peamiselt u\u0308hendatakse need piirkondadesse, kus on elektrikatkestus juba pikalt kestnud. Generaatorite u\u0308hendamine ja hooldamine toimub koosto\u0308o\u0308s pa\u0308a\u0308steameti ja merepa\u0308a\u0308stega."}, {"text_idx": "#000013", "text": "Reiland ma\u0308rkis, et na\u0308dalavahetusel maha sadanud ja\u0308itevihm ja suur lumekogus muutsid oksad raskeks ning need murdusid ja tekitasid palju mahukaid rikkeid elektriliinidel. \"Uus torm kukutas puid ja oksi liinidele ning teedele juurde. Samuti to\u0303i torm endaga kaasa tugeva lumetuisu,\" so\u0303nas ta."}, {"text_idx": "#000014", "text": "Elektrilevi palub inimestel elektriliine mitte ise kontrollima minna, kuna see on katkenud juhtmete to\u0303ttu eluohtlik."}, {"text_idx": "#000015", "text": "Saaremaa valla abivallavanem Liis Lepik u\u0308tles ETV saates \"Ringvaade\", et Saaremaal on veel neljapa\u0308evalgi kohti, kus elekter on olnud a\u0308ra terve na\u0308dala."}, {"text_idx": "#000016", "text": "Lepik ma\u0308rkis, et lisaks elektrikatkestustele kimbutavad na\u0308iteks La\u0308a\u0308ne-Saaremaad probleemid mobiiltelefoni leviga."}, {"text_idx": "#000017", "text": "Lepiku so\u0303nul u\u0308tles Elektrilevi, et reede o\u0303htuks on ko\u0303ik rikked ko\u0303rvaldatud. \"Ku\u0308ll aga u\u0308tlesid nad, et lu\u0308hiajalisi elektrikatkestusi on oodata pikalt, sest kui nad mingit riket ko\u0303rvaldavad, siis nad peavad voolu ajutiselt va\u0308lja lu\u0308litama,\" u\u0308tles Lepik."}, {"text_idx": "#000018", "text": "Saaremaal katsetatakse liinikoridori puhastamist helikopteri abil"}, {"text_idx": "#000019", "text": "Elektrilevi panustab la\u0308hitulevikus saarte elektriliinidesse miljoneid"}, {"text_idx": "#000020", "text": "Elektrilevi on tormikahjud suures osas likvideerinud"}, {"text_idx": "#000021", "text": "Tormituuled on toonud u\u0308le Eesti elektrikatkestusi"}, {"text_idx": "#000022", "text": "Sikkut: Saaremaa elektrikatkestuste kahjud tuleb hu\u0308vitada"}, {"text_idx": "#000028", "text": "Venemaa poolt okupeeritud Krimmis toimusid taas plahvatused"}, {"text_idx": "#000031", "text": "Lagarde: inflatsioon ja\u0308a\u0308b ko\u0303rgeks veel pikema aja va\u0308ltel"}, {"text_idx": "#000032", "text": "Teadlane: vareslaste elu on linnas liiga mugavaks muutunud"}, {"text_idx": "#000033", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000036", "text": "So\u0303ja 578. pa\u0308ev: Vene ru\u0308nnakud Ukraina ku\u0308ladele kirdes to\u0303id kaasa ohvreid"}, {"text_idx": "#000037", "text": "Kulukas rohepoliitika kaotab la\u0308a\u0308nes hoogu"}, {"text_idx": "#000041", "text": "Oktoobris so\u0303idab Tallinnas viis trammiliini"}, {"text_idx": "#000044", "text": "Teisipa\u0308ev on sajuta, sooja on alla 20 kraadi"}, {"text_idx": "#000046", "text": "Monza ringrajal vo\u0303istlusso\u0303idu vo\u0303itnud Volt: lo\u0303puks ometi tuli vo\u0303it koju"}, {"text_idx": "#000049", "text": "Eesti neljas satelliit saadetakse orbiidile oktoobri alguses"}, {"text_idx": "#000057", "text": "Pa\u0308rnu linn laiendab tasulise parkimise ala ja to\u0303stab hinda"}, {"text_idx": "#000058", "text": "Valitsus loodab maakonnasiseste bussiliinide tasuliseks muutmisega teenida 3\u20135 miljonit eurot piletitulu"}, {"text_idx": "#000059", "text": "Neljapa\u0308eval ja reedel on Tallinna ku\u0308lje all Muugal suuro\u0303nnetuse o\u0303ppus"}, {"text_idx": "#000060", "text": "Kliimaministeerium plaanib lo\u0303petada hanekahjude hu\u0308vitamise"}]